**บันทึกข้อความ**

**ส่วนราชการ** หน่วยตรวจสอบภายใน สังกัดองค์การบริหารส่วนตำบลโพนงาม

**ที่** อด 75008**/**2วันที่ 16 มกราคม 2568

**เรื่อง** ขออนุมัติแผนปฏิบัติการ การตรวจสอบทะเบียนคุมลูกหนี้เงินทุนโครงการเศรษฐกิจชุมชนในระบบการบันทึกบัญชีคอมพิวเตอร์ (E-LAAS)

**เรียน** นายกองค์การบริหารส่วนตำบลโพนงาม (ผ่าน ปลัดองค์การบริหารส่วนตำบลโพนงาม)

ด้วยหน่วยตรวจสอบภายใน องค์การบริหารส่วนตำบลโพนงาม จะเข้าทำการตรวจสอบตามแผนการตรวจสอบภายในของหน่วยตรวจสอบภายใน ประจำปีงบประมาณ พ.ศ. ๒๕๖8 กิจกรรมการ การตรวจสอบทะเบียนคุมลูกหนี้เงินทุนโครงการเศรษฐกิจชุมชนในระบบการบันทึกบัญชีคอมพิวเตอร์ (E-LAAS) จะดำเนินการเข้าตรวจเป็นเวลา จำนวน 16 วันทำการ ระหว่าง 1 กุมภาพันธ์ 2568 - 24 กุมภาพันธ์ 2568 ใช้วิธีการตรวจสอบ/สอบทาน โดยมี กองคลัง เป็นหน่วยรับตรวจ

 **วัตถุประสงค์ของการตรวจสอบ**

1. เพื่อให้ทราบว่าทะเบียนคุมในระบบ E-LASS และเล่มทะเบียนคุมเงินยืมโครงการเศรษฐกิจชุมชนขององค์กรปกครองส่วนท้องถิ่น ตรงกันหรือไม่
2. เพื่อให้ทราบว่าองค์กรปกครองส่วนท้องถิ่นมีการรายงานสถานะทางการเงินของเงินทุนเศรษฐกิจชุมชนและผลการดำเนินงานรายงานให้อำเภอทราบ ตามระเบียบฯ หรือไม่
3. เพื่อให้ทราบว่าองค์กรปกครองส่วนท้องถิ่นมีการชำระเงินทุนให้เป็นปัจจุบัน หรือไม่
4. เพื่อให้ทราบว่ามีกลุ่มเกษตรกรผิดนัดชำระหนี้ตามสัญญาหรือไม่ และได้ดำเนินการเร่งรัดหนี้คงค้างหรือไม่
5. เพื่อให้ทราบว่ามีการทบทวนการแต่งตั้งคณะกรรมการบริหารเงินทุนโครงการเศรษฐกิจชุมชนระดับตำบลหรือไม่
6. เพื่อตรวจสอบการพิสูจน์ยอดเงินทุนโครงการเศรษฐกิจชุมชน
7. เพื่อให้ทราบว่าองค์กรปกครองส่วนท้องถิ่นมีการควบคุมภายในเกี่ยวกับการดำเนินเงินทุนโครงการเศรษฐกิจชุมชน เพียงพอหรือไม่
8. เพื่อทราบปัญหาและอุปสรรคในการบริหารเงินทุนโครงการเศรษฐกิจชุมชน

 **ขอบเขตการตรวจสอบ**

ตรวจสอบเอกสารต่าง ๆ เกี่ยวกับการแต่งตั้งคณะกรรมการบริหารเงินทุนโครงการเศรษฐกิจชุมชน สำเนาสัญญาเงินทุนโครงการเศรษฐกิจชุมชน ทะเบียนคุมเงินทุนโครงการเศรษฐกิจชุมชน บัญชีแยกประเภท บัญชีเงินฝากธนาคารเงินทุนโครงการเศรษฐกิจชุมชน สำเนารายงานสถานะทางการเงินของเงินทุนโครงการเศรฐกิจชุมชนและสำเนารายงานผลการดำเนินงานเงินทุนโครงการเศรษฐกิจชุน ห้วงระยะเวลาตรวจสอบ ตั้งแต่ 1 ตุลาคม 2567 – 31 มกราคม 2568

/เจ้าหน้าที่...

-2-

เจ้าหน้าที่ผู้ปฏิบัติงานในการตรวจสอบภายใน คือนางสาวกุสุมา ด้วงทา ตำแหน่ง นักวิชาการตรวจสอบภายใน ชำนาญการ เพื่อให้การปฏิบัติงานของ หน่วยตรวจสอบภายใน เป็นไปตามมาตรฐานการปฏิบัติหน้าที่ของผู้ตรวจสอบภายในและให้ปฏิบัติงานสำเร็จด้วยความเรียบร้อยและรวดเร็ว จึงขอความอนุเคราะห์หน่วยรับตรวจจัดเตรียมเอกสารในการตรวจสอบ ดังนี้

1. สำเนาสมุดเงินฝากธนาคารเงินทุนโครงการเศรษฐกิจชุมชน โดยให้มีการปรับสมุดและรายรายการเคลื่อนไหวครบถ้วนทุกรายการ หรือ รายงานการเดินบัญชี (Statement) ณ วันเข้าตรวจ
2. เล่มทะเบียนคุมเงินทุนโครงการเศรษฐกิจชุมชน ที่แสดงรายการยืมเงิน และการชำระเงินคืนของเงินทุนเศรษฐกิจชุมชน

3. สำเนาการนำส่งรายงานฐานะทางการเงินของเงินทุนโครงการเศรษฐกิจชุมชน และผลการดำเนินงานของเงินทุนโครงการเศรษฐกิจชุมชนให้อำเภอทราบ

4. สำเนาคำสั่งคณะกรรมการบริหารเงินทุนโครงการเศรษฐกิจชุมชน

ทั้งนี้ อาจมีเรียกเอกสารเพื่อนำประกอบการตรวจสอบเพิ่มเติมระหว่างการตรวจสอบ

เพื่อให้เป็นไปตามระเบียบของทางราชการ จึงขออนุมัติแผนปฏิบัติการ การตรวจสอบทะเบียนคุมลูกหนี้เงินทุนโครงการเศรษฐกิจชุมชนในระบบการบันทึกบัญชีคอมพิวเตอร์ (E-LAAS) และแจ้งให้หน่วยรับตรวจทราบ เพื่อจัดเตรียมเอกสารดังกล่าวต่อไป

จึงเรียนมาเพื่อโปรดพิจารณาอนุมัติและสั่งการ

 (ลงชื่อ)

 (นางสาวกุสุมา ด้วงทา)

 หัวหน้าหน่วยตรวจสอบภายใน

ความเห็นของปลัดองค์การบริหารส่วนตำบลโพนงาม

……………………………………………………………………………………………………………………………………………………………………………………………………………………………………………………………………………………………………………….…………………..

(ลงชื่อ)

(นายวิศรุต ชัยสว่าง)

ปลัดองค์การบริหารส่วนตำบลโพนงาม

ความเห็นของนายกองค์การบริหารส่วนตำบลโพนงาม

……………………………………………………………………………………………………………………………………………………………………………………………………………………………………………………………………………………………….……………………………………

(ลงชื่อ)

(นายสุนันท์ บุญใบ)

นายกองค์การบริหารส่วนตำบลโพนงาม